Slakað á öryggisreglum í FLE eins fljótt og auðið er
Jóhann R. Benediktsson, sýslumaður á Keflavíkurflugvelli, sagði í samtali við Morgunblaðið í gærkvöldi að reynt yrði að slaka á öryggisreglum í Leifsstöð eins fljótt og auðið er, en hertar reglur um handfarangur og vopnagæslu gengu þar í gildi í gær.
"Það er unnið hörðum höndum að því að létta á þessum öryggisreglum og sýslumannsembættið, í samráði við flugvallarstjóra, vonast til að innan mjög fárra daga, eftir að menn hafa stillt saman strengi við nágrannaflugvelli, verði hægt að slaka á reglum frá því sem nú er," sagði Jóhann.
Samkvæmt frétt Financial Times munu takmarkanir á handfarangri flugfarþega, sem hafa verið í gildi síðustu daga í Bretlandi, líklega verða til frambúðar.
Engar grundvallarbreytingar á reglum um handfarangur 
Ráðherrar í Bretlandi hafa samkvæmt frétt FT sagt við rekstraraðila flugvalla að þeir sjái ekki fyrir sér neinar grundvallarbreytingar á þeim nýju reglum sem takmarkað hafa handfarangur þeirra tugmilljóna flugfarþega sem fara í gegnum alþjóðaflugvelli Bretlands um eina handtösku, minna en helming þess sem áður var leyfilegt.
Aðrar reglur eru þær sömu og eru hér á landi, óleyfilegt er að fara með vökva í gegnum vopnaeftirlit en allur handfarangur þarf að komast fyrir í tösku eigi stærri en 45x35x16 sentimetrar að rúmmáli, en það er á við tösku sem rúmar ferðatölvu.
Þessar fréttir þýða endalok þess tíma sem viðskiptafólk ferðaðist einungis um með tösku fyrir jakkaföt og skjalatösku í handfarangur, nú þurfa allir að innrita farangur sinn.
Þessar takmarkanir munu einnig eiga við um farþega sem tengjast öðru flugi í gegnum breskar flugstöðvar.
Jóhann R. Benediktsson, sýslumaður á Keflavíkurflugvelli, sagði í samtali við Morgunblaðið í gærkvöldi að reynt yrði að slaka á öryggisreglum í Leifsstöð eins fljótt og auðið er.
Hertar reglur um handfarangur og vopnagæslu gengu þar í gildi í gær.
Munu takmarkanir á handfarangri flugfarþega, sem hafa verið í gildi síðustu daga í Bretlandi, líklega verða til frambúðar.
Ráðherrar í Bretlandi hafa samkvæmt frétt FT sagt við rekstraraðila flugvalla að þeir sjái ekki fyrir sér neinar grundvallarbreytingar á þeim nýju reglum.
Aðrar reglur eru þær sömu og eru hér á landi, óleyfilegt er að fara með vökva í gegnum vopnaeftirlit en allur handfarangur þarf að komast fyrir í tösku eigi stærri en 45x35x16 sentimetrar að rúmmáli.